

Lietuvos Respublikos Vyriausybė

**nutarimas**

**Dėl KOMISIJOS SUDARYMO**

2015 m. sausio 14 d. Nr. 30  
Vilnius

Vadovaudamasi Lietuvos Respublikos Vyriausybės įstatymo 22 straipsnio 15 punktu ir 27 straipsnio 1, 4 ir 5 dalimis, Lietuvos Respublikos Vyriausybė nutaria:

1. Sudaryti šią komisiją klausimams, susijusiems su Lietuvos žydų kultūra ir istorija, nagrinėti (toliau – komisija):

Alminas Mačiulis – Lietuvos Respublikos Vyriausybės kancleris (komisijos pirmininkas);

Lina Saulėnaitė – Lietuvos Respublikos Vyriausybės kanceliarijos Užsienio ir Europos Sąjungos reikalų skyriaus patarėja (komisijos sekretorė);

Andrew Baker – Amerikos žydų komiteto tarptautinių reikalų direktorius;

Mantvydas Bekešius – užsienio reikalų viceministras;

Herbert Block – Amerikos žydų jungtinio paskirstymo komiteto, Jungtinių Amerikos Valstijų Amerikos paveldo užsienyje išsaugojimo komisijos vykdantysis direktorius;

Jonathan Brent – Žydų studijų instituto vykdantysis direktorius;

Vladas Bumelis – Izraelio valstybės garbės konsulas Lietuvoje;

Andrijana Filinaitė – Kauno miesto savivaldybės administracijos Kultūros paveldo skyriaus vedėja;

Abraham Ginsberg – Žydų kapinių Europoje išsaugojimo komiteto atstovas;

Samuel Gruber – Žydų paveldo tyrimų centro direktorius;

Miša Jakobas – Vilniaus Šolomo Aleichemo ORT gimnazijos direktorius;

Elvinas Jankevičius – vidaus reikalų viceministras;

Romas Jarockis – kultūros viceministras;

Faina Kukliansky – Lietuvos žydų (litvakų) bendruomenės pirmininkė;

Shmuel Levin – Lietuvos žydų religinės bendrijos pirmininkas;

Leonidas Melnikas – Lietuvos muzikos ir teatro akademijos profesorius;

Julius Pagojus – teisingumo viceministras;

Evelina Petronė – Lietuvos Respublikos Vyriausybės kanceliarijos Užsienio ir Europos Sąjungos reikalų skyriaus vedėja;

Gideon Taylor – Pasaulinės žydų restitucijos organizacijos atstovas;

Rimantas Vaitkus – švietimo ir mokslo viceministras;

Diana Varnaitė – Kultūros paveldo departamento prie Kultūros ministerijos direktorė;

Vytautas Višinskis – viešosios įstaigos „Geros valios kompensacijos už žydų religinių bendruomenių nekilnojamąjį turtą disponavimo fondas“ direktorius;

Markas Zingeris – Valstybinio Vilniaus Gaono žydų muziejaus direktorius.

2. Pavesti komisijai:

2.1. nagrinėti klausimus, susijusius su Lietuvos žydų kultūros ir istorijos paveldu, žydų kapinių ir žydų masinių kapaviečių Lietuvoje išsaugojimu, ir kitus Lietuvos žydų kultūros ir istorijos klausimus;

2.2. teikti Lietuvos Respublikos Vyriausybei pasiūlymus dėl pavestų uždavinių įgyvendinimo.

3. Nustatyti, kad komisiją ūkiškai ir techniškai aptarnauja Lietuvos Respublikos Vyriausybės kanceliarija.

Finansų ministras,

pavaduojantis Ministrą Pirmininką Rimantas Šadžius

Kultūros ministras Šarūnas Birutis